Undirritun samnings vegna skólahjúkrunar 10. janúar 2020 Fjölbrautaskóli Vesturlands og Heilbrigðisstofnun Vesturlands á Akranesi hafa endurnýjað samkomulag sín á milli um fyrirkomulag heilbrigðisþjónustu sem veitt verður nemendum skólans skólaárið 2019 - 2020 . Samkvæmt því mun Íris Björg Jónsdóttir hjúkrunarfræðingur áfram sinna starfi skólahjúkrunarfræðings . Verkefni skólahjúkrunarfræðings eru að : Aðstoða nemendur vegna veikinda á skólatíma og veita fyrstu hjálp ef slys verða . Einnig er skólahjúkrunarfræðingur þátttakandi í verkefninu „ Heilsueflandi framhaldsskóli “ og tekur þátt í samráði um heilbrigðismál við aðrar stofnanir eftir atvikum . Skólahjúkrunarfræðingur hefur fasta viðveru í skólanum tvisvar í viku og er hægt að bóka viðtal hjá henni í gegnum Innu eða mæta á staðinn . Sjá nánar um þjónustu skólahjúkrunarfræðings hér .